**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.02.2022, ora 08.00 – 16.03.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.03.2022, ora 07.00**

**RÂURI**

Debitele au fost în general staționare, exceptând cursurile inferioare ale Someșului și Mureșului unde au fost în scădere.

Creșteri de niveluri și debite ca urmare a cedării diurne a apei din stratul de zăpadă si precipitațiilor lichide căzute în interval s-au înregistrat pe unele râuri mici din zonele de deal și de munte din vestul și sud – vestul țării.

Debitele se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30% din normalele lunare) pe râurile din bazinele hidrografice: Crasna, Barcău, Crișul Negru, Crișul Alb, Târnave, Bega Verche, Timiș, Moravița, Caraș, Nera, Vedea, Rm. Sărat, Bârlad, Putna, Suceava, bazinul superior și mijlociu al Mureșului, bazinele superioare ale Argeșului, Ialomiței, bazinul inferior al Jiului, cursul superior al Siretului, afluenții Oltului, Buzăului, Trotușului, Prutului și unele râuri din Dobrogea.

Formațiunile de gheață (predominant gheață la maluri, năboi, pod de gheață) existente pe majoritatea râurilor din jumătatea de nord a țării au fost în diminuare, restrângere și eliminare.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în creștere datorită precipitațiilor lichide prognozate, cedării diurne a apei din stratul de zăpadă și propagării pe râurile din bazinele hidrografice: Tur, Lăpuș, bazinele mijlocii și inferioare ale Crasnei, Barcăului, Crișurilor, Begăi, Timișului, Bârzavei, Carașului, Nerei, Cernei și pe afluenții Mureșului inferior, iar pe celelalte vor fi în general staționare.

Formațiunile de gheață (gheață la maluri, năboi, pod de gheață) existente vor fi în restrângere, diminuare și eliminare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**A.B.A. Prut-Bârlad**

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a II-a pentru: S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi, prin reducerea debitelor la sursa (r.Miletin – ac.Halceni).

**DUNĂRE**

Debitul la intrarea în țară (secțiunea Baziaș) în intervalul 15.03.2022 – 16.03.2022 a fost în scădere, având valoarea de 3300 m3/s, sub media multianuală a lunii martie (6700 m3/s).

În aval de Porţile de Fier debitele au fost în scădere.

Debitul la intrarea în țară (secțiunea Baziaș) va fi în scădere (3200 m3/s).

Pe tot sectorul aval de Porțile de Fier debitele vor fi în scădere.

**2.** **Situația meteorologică în intervalul 15.03.2022, ora 08.00 – 16.03.2022, ora 06.00**

**ÎN ŢARĂ**

Vremea a fost în general frumoasă, iar valorile diurne au continuat să crească, astfel că, în majoritatea zonelor, au devenit uşor mai ridicate decât cele normale pentru mijlocul lunii martie; totuşi, în orele dimineţii şi noaptea, vremea a fost încă rece, în special în centru şi în est. Pe timpul zilei, cerul a fost variabil la senin, apoi s-a înnorat treptat la început în regiunile vestice, apoi și în restul teritoriului. În a doua parte a nopţii, pe alocuri în Banat şi în Crişana au fost ploi slabe. Vântul a suflat slab și moderat. Stratul de zăpadă, în diminuare, era prezent în cea mai mare parte a zonei montane unde, aseară la ora 20, măsura *-în platformele staţiilor meteo-* până la 238 cm în Munţii Făgăraş, la peste 2000 m altitudine. Temperaturile maxime s-au încadrat 7 grade la Braşov şi Întorsura Buzăului și 16 grade la Gurahonț, Băile Herculane şi Calafat, iar la ora 06 se înregistrau valori termice între -6 grade la Miercurea Ciuc, Vaslui, Negrești și Iași și 10 grade la Oravița.

**LA BUCUREŞTI**

Valorile termice diurne, mai ridicate decât în intervalul precedent, s-au situat uşor peste media multianuală a datei, însă dimineaţa şi noaptea vremea a fost încă rece. Astfel, temperatura maximă a fost de 13 grade la Afumați şi Băneasa și 14 grade la Filaret, iar la ora 06 se înregistrau -2 grade la staţia meteo Băneasa, 1 grad la Afumați și 3 grade la Filaret. Cerul a fost variabil, cu înnorări în a doua parte a nopţii, iar vântul a suflat slab până la moderat.

**3. Prognoza meteorologică în intervalul 16.03.2022, ora 08.00 – 17.03.2022, ora 08.00**

**ÎN ŢARĂ**

Cerul va avea înnorări în cea mai mare parte a țării, iar temporar vor fi precipitații în jumătatea de vest a teritoriului și izolat în rest. Acestea vor fi sub formă de ninsoare la munte, mixte în zonele deluroase și în Transilvania și mai ales ploi în rest. Pe arii restrânse în regiunile vestice vor fi cantități moderate de apă (10...15 l/mp și izolat peste 20 l/mp), iar în Carpații Occidentali, precum și în vestul Carpaților Meridionali, se va depune strat nou de zăpadă, pe alocuri consistent. Vântul va sufla slab și moderat, cu ușoare intensificări în sud-sud-est. Temperaturile maxime, în scădere față de ziua precedentă în jumătatea vestică a teritoriului, se vor încadra între 2 și 13 grade, iar cele minime între -5 și 4 grade. Spre finalul intervalului pe arii restrânse va fi ceață.

**LA BUCUREŞTI**

Cerul va fi mai mult noros și, începând din orele serii, temporar va ploua slab. Vântul va sufla slab și moderat, cu ușoare intensificări pe parcursul nopții. Temperatura maximă va fi în jur de 10 grade, iar cea minimă de 0...2 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 14.03.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) și ale pragurilor de alertă și informare pentru O3 (ozon). A fost înregistrată depășirea valorii-limită zilnice (50 µg/m3) pentru indicatorul particule in suspensie cu diametrul sub 10 microni (PM10), la stațiile: AG-6,BV-6,AB-1,AB-2,MS-2,MS-3,SB-3,DJ-2,NT-1,IS-1,NT-3,CJ-5,CJ-3,CJ-1,CJ-4,CJ-2.

1. **În domeniul solului și vegetației**

***Agenția Pentru Protecția Mediului Galați și Comisariatul Județean Galați din cadrul G.N.M.*** informează despre producerea, în data de 15.03.22, ora 10.30, pe raza localităților Schela si Independența, unei poluări accidentale cu aproximativ 4.000 litri apă de zăcământ si 85 litri țiței din cauza avariei unor conducte de transport aparținând SC OMV Petrom SA, fiind afectat 120 mp sol (islaz). Au fost luate masuri de izolare a conductelor și îndepărtare a solului afectat.

***Administrația Rezervației Biosfera Deltei Dunării*** informează despre producerea, în data de 15.03.2022, ora 12.15, unui incendiu de vegetație uscata in zona cuprinsa intre canal Cardon si golful Musura, județul Tulcea. Incendiul este în desfășurare. Vom reveni cu informații suplimentare.

***Administrația Rezervației Biosfera Deltei Dunării*** informează că incendiul de vegetație uscată produs în data de 14.03.2022, ora 14.00, în zona mal lac Parcheș, județul Tulcea, s-a stins de la sine în data de 15.03.2022, ora 06.00. Au ars stuf, papură și rogoz pe circa 6 ha. Nu s-au observat mortalități la păsări și mamifere.

***Administrația Rezervației Biosfera Deltei Dunării*** informează despre producerea, în data de 15.03.2022, ora 13.15, unui incendiu de vegetație uscată, în zona de vest a lacului Parcheș, județul Tulcea. Arde ars stuf, papură și rogoz. Nu se cunosc cauzele declanșatoare. Incendiul este în desfășurare. Vom reveni cu informații suplimentare.

***Administrația Rezervației Biosfera Deltei Dunării*** informează că incendiul de vegetație uscată produs în data de 12.03.2022, ora 14.00, pe raza districtului Ecologic Tulcea, Gârla Somova-lac Babele, județul Tulcea, s-a stins de la sine în data de 12.03.2022, ora 16.00. Au ars stuf, papură și rogoz pe circa 2 ha. Nu s-au observat mortalități la păsări și mamifere.

***Administrația Rezervației Biosfera Deltei Dunării*** informează despre producerea, în data de 15.03.2022, ora 13 unui incendiu de vegetație uscata (stuf, papura) in zona canal Ivanova, mal Dunăre, Mila 47, județul Tulcea. In zona sunt obiective economice-respectiv o pensiune turistică. Vom reveni cu informații suplimentare.

***Administrația Rezervației Biosfera Deltei Dunării*** informează despre producerea, în data de 15.03.2022, ora 14.45 unui incendiu de vegetație uscată (stuf, papură) in zona canal Cordon Litoral-canal Împuțita, județul Tulcea. Nu sunt obiective economice in zona. Vom reveni cu informații suplimentare.

***Garda Forestieră Timișoara*** informează despre producerea, în data de 14.03.2022, ora 13.00, unui incendiu care a afectat 20 ha litiera pe raza OS Retezat, comuna Bretea Romana, județul Hunedoara. Incendiul a fost stins in aceeași zi, la ora 17.00, prin intervenția a 17 silvicultori și 6 pompieri. Cauza: incendierea pășunilor limitrofe.

***Garda Forestieră Timișoara*** informează despre producerea, în data de 14.03.2022, ora 16.30, unui incendiu care a afectat 2.3 ha litiera si coronament pe raza OS Geoagiu, sat Văleni, oraș Geoagiu, județul Hunedoara. La stingere intervin 7 silvicultori și 10 pompieri. Cauza: foc nesupravegheat pe teren limitrof.

***Direcția Silvică Galați*** informează despre producerea, în data de 15.03.2022, ora 13.15, unui incendiu care a afectat 3,6 ha litiera pe raza O.S. Galați, localitatea Lunca, jud. Galați. Incendiul a fost stins in aceeași zi, la ora 15.10, prin intervenția a 4 silvicultori, 9 pompieri si 25 cetățeni. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

 Nu s-au înregistrat evenimente deosebite.